На основу Решења Привредног суда у Новом Саду, посл. бр. 2. Ст.22/2013 од 09.07.2013. године, а у складу са члановима 131, 132. и 133. Закона о стечају (*«Службени гласник РС»* број 104/2009) и Националним стандардом број 5 – Национални стандард о начину и поступку уновчења имовине стечајног дужника *(«Службени гласник РС»* број 13/2010), стечајни управник стечајног дужника

**ДОО „ПЕРМАРК“ НОВИ САД** **У СТЕЧАЈУ, Ул. Народног фронта бр. 73**

**ОГЛАШАВА**

**продају имовине стечајног дужника јавним прикупљањем понудa**

**Предмет продаје** **је непокретна имовина коју чине следеће целине:**

|  |  |  |  |
| --- | --- | --- | --- |
| **Целина бр.** | **Предмет продаје (Назив имовинске целине)** | **Процењена вредност****(дин.)** | **Депозит****(дин.)** |
| I. | 100% удео у зависном правном лицу COPPER AGRO DOO у Лесковцу, према стању на дан 31.03.2014. године, са идеалним делом објекта 270/1152, Лист непокретности 136 к.о. Лесковац, парц. бр. 2104, Лесковац, Индустријска бр. 20.  | 6.115.645,43 | 1.223.129,10 |
| II. | парц.бр. 7007, Нова Црвенка Романија 1, Лист непокретности број 5044 к.о. Црвенка, остало вештачки створено неплодно земљиште, укупна површина парцеле је 32.770,00 м2.Процењена вредност: 3.784.758,о4 дин. парц. Бр.7013, Нова Црвенка Славка Родића, Лист непокретности број 5044 к.о. Црвенка, земљиште у грађевинском подручју. Укупна површина парцеле 16.830,00 м2. Процењена вредност: 2.915.661,18 дин.парц.бр.7015, Нова Црвенка, Гајер, Лист непокретности број 5044 к.о. Црвенка, остало вештачки створено неплодно земљиште. Парцела се користи као „летњи“ пут. Укупна површина парцеле 7.526,00 м2.Процењена вредност: 1.303.818,54 дин.парц.бр.7017, Нова Црвенка, Гајер, Лист непокретности број 5044 к.о. Црвенка, грађевинско земљиште изван грађевинског подручја, а укупна површина парцеле је 87.110,00 м2.Процењена вредност: 12.072.881,53 дин. парц.бр.7135, Нова Црвенка код села, Лист непокретности број 5044 к.о. Црвенка, грађев. земљиште изван грађевинског подручја. Укупна површина парцеле 6.436,00 м2.Процењена вредност: 2.006.972,76 дин. |  22.084.092,05 | 4.416.818,40 |

**Процењена вредност имовине није минимално прихватљива вредност, нити је на ма који други начин обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације и то за целину бр. I. у износу од 50.000,00 динара плус ПДВ, за целину бр II. износу од 50.000,00 динара плус ПДВ.

Профактура се може преузети свакоградног дана у периоду од 10:00 до 14:00 часова уз претходну најаву стечајном управнику.

Рок за откуп продајне документације је  **26.02.2015. године.**

2. уплате депозит на текући рачун стечајног дужника број **355-3200255954-05** отворен код Војвођанске банке ад Нови Сад или положе неопозиву првокласну банкарску гаранцију наплативу на први позив, **најкасније 3** радa дана пре одржавања продаје (последњи дан рока за уплату депозита је **02.03.2015. год.** У случају да се као депозит положи првокласна банкарска гаранција, оригинал исте се ради провере искључиво лично и директно мора доставити стечајном управнику у Сремским Карловцима, Стражиловска бр. 19, најкасније 02.03.2015. године до 12 часова. У обзир ће се узети само банкарске гаранције које пристигну на назначен начин у назначено време.Банкарска гаранција мора имати **рок важења до 05.05.2015.** године;

3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10.00 до 14.00 часова, а најкасније **7 дана** пре заказане продаје (уз претходну најаву стечајном управнику).

**Затворене понуде достављају се** на адресу канцеларије стечајног управника Радмиле Букарица, ул. Стражиловска бр.19, 21205 Сремски Карловци.

**Крајњи рок за достављање понуда је 05.03.2015. године до 11.45 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и позивом на имовинску целину на коју се понуда односи, а које пристигну на назначену адресу до назначеног времена.**

**Запечаћена** коверта треба да садржи**:**

-пријаву за учешће у поступку јавног прикупљања понуда;

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање (оверено у суду), oдносно предузимање конкретних радњи у поступку продаје (за пуномоћнике);

**Непотпуне и неуредне понуде и понуде које садрже услов неће се узети у разматрање.**

**Јавно отварање понуда одржаће се дана 05.03.2015. године у 12,00 часова** (15 минута по истеку времена за прикупљање понуда) на адреси:  **Нови Сад, Народног фронта бр. 73, II спрат (Атријум центар)** у присуству комисије за отварање понуда.

Сви понуђачи и лица овлашћена за заступање приликом регистрације треба да поседују и пруже на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја овереног пред судом за заступање на непосредној погодби уз јавно отварање писмених понуда.

Позивају се понуђачи, као и чланови одбора поверилаца да присуствују отварању понуда.

**Отварању понуда приступиће се и ако чланови одбора поверилаца или неко од понуђача не присуствује продаји.**

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,

2. отвара достављене понуде,

3. рангира понуђаче према висини достављених понуда,

4. одржава ред на јавном прикупљању понуда,

5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,

6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,

7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од 2 радна дана од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Сви понуђачи који су стекли право на учешће у складу са условима прописаним овим огласом, губе право на новчани износ (депозит) у складу са Изјавом о губитку права на враћање новчаног износа (депозита).

Ако учесник који је новчани износ (депозит) за учешће у продаји обезбедио банкарском гаранцијом не поднесе писмену понуду за куповину имовине стечајног дужника или поднесе понуду која не садржи обавезне елементе, ако се не појави на продаји, не потпише записник, ако као проглашени купац не потпише купопродајни уговор или не уплати новчани износ (депозит) на рачун стечајног дужника у року од 48 сати од дана када је проглашен купцем, или ако као други најбољи понуђач а након одустанка проглашеног купца не уплати новчани износ (депозит) на рачун стечајног дужника у року од 48 сати од дана када је позван да приступи потписивању Уговора, Банци гарантору биће достављен писмени позив за наплату новчаног износа (депозита).

Учесницима у поступку продаје који нису проглашени најбољим понуђачем или другим најбољим понуђачем, уплаћени новчани износ (депозит) односно банкарске гаранције ће бити враћене у року од 3 радна дана од дана одржавања продаје

Другом најбољем понуђачу новчани износ (депозит) се враћа у року од 25 дана од дана одржавања продаје.

Други најбољи понуђач има иста права и обавезе као проглашени купац. У случају да је други најбољи понуђач на непосредној погодби уз јавно отварање писмених понуда новчани износ (депозит) обезбедио банкарском гаранцијом, након одустајања проглашеног купца, исти мора уплатити новчани износ (депозит) на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од **5 радних дана** од пријема обавештења којим се други најбољи понуђач проглашава за купца.

Купопродајни уговор се потписује у року од 3 радна дана од дана пријема обавештења о прихватању понуде.

Проглашени купац је дужан да уплати преостали износ купопродајне цене у року од 15 дана од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од 3 (три) радна дана од дана одржавања јавног прикупљања понуда.

Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

**Порезе и трошкове који произлазе из закљученог купопродајног уговора у целости сноси купац.**

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту

конкуренције.

**Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, електронском поштом или на други начин, осим на начин прописан у тачки 2. услова за стицање права за учешће из овог огласа.**

Овлашћено лице: стечајни управник Радмила Букарица, контакт телефон 064-494-69-59